3. การประกอบธุรกิจของแต่ละสายผลิตภัณฑ์

3.1 ผลิตภัณฑ์เครื่องสำอาง

1.  ลักษณะผลิตภัณฑ์หรือบริการ

บริษัทเป็นผู้แทนจำหน่ายผลิตภัณฑ์เครื่องสำอางคุณภาพสูง
ภายใต้เครื่องหมายการค้าที่จดลิขสิทธิ์จากต่างประเทศ และในประเทศ อาทิเช่น เครื่องสำอาง
Covermark, O’Leary, Acseine, K.ma, Sungrace, Evian,
ผลิตภัณฑ์เกี่ยวกับการดูแลบำรุงรักษาเส้นผม BSC Hair care ผลิตภัณฑ์ภายใต้ Shiseido
Professional อาทิเช่น Sencience, ISO, Crystalizing, M-trick, Recipist,
CPU, Fuente, ผลิตภัณฑ์น้ำหอม Iceberge และผลิตภัณฑ์เครื่องสำอางสำหรับการดูแลผิวพรรณ
Omaré
ซึ่งแต่ละผลิตภัณฑ์ได้สนองความต้องการของผู้บริโภคแต่ละระดับได้อย่างครอบคลุมในทุกช่องทางการจำหน่ายที่มี
เช่นในห้างสรรพสินค้า ศูนย์บริการความงาม ร้านเสริมสวย โมเดอร์นเทรด ทั้งในกรุงเทพ
และต่างจังหวัด โดยมีพนักงานขายที่ผ่านการอบรมความรู้เกี่ยวกับผลิตภัณฑ์ เทคนิคการขาย
และการบริการที่มีคุณภาพ คอยให้คำแนะนำ และบริการลูกค้าเป็นอย่างดี

2.  การตลาดและภาวะการแข่งขัน

ตลาดเครื่องสำอางในปีปัจจุบัน
ได้มีการเน้นการพัฒนาผลิตภัณฑ์ในลักษณะแบ่งเซ็กเม็นท์ชัดเจนมากขึ้นโดยเฉพาะในกลุ่มเครื่องสำอางบำรุงผิวพรรณ
ได้มีการคิดค้นนวัตกรรมใหม่ๆ เพื่อให้มีคุณสมบัติสนองความต้องการของผู้บริโภค
อีกทั้งช่องทางการจำหน่ายในห้างสรรพสินค้า การส่งเสริมการขายมากขึ้นเพื่อกระตุ้นยอดการขาย
ภายใต้ภาวะเศรษฐกิจที่ได้รับอิทธิพลจากความผันผวนของราคาน้ำมัน ไข้หวัดนก
และวิกฤตการทางภาคใต้ จึงยังคงทำให้ตลาดเครื่องสำอางมีการเติบโตเพิ่มขึ้นได้

สินค้าเครื่องสำอางของบริษัทได้รับอิทธิพลจากการเติบโตเพิ่มขึ้นของตลาดด้วยเช่นกัน
ทั้งนี้เกิดจากความมุ่งมั่นของบริษัทในด้านต่างๆ
การพัฒนาสินค้าใหม่ให้มีคุณภาพสินค้ามากยิ่งขึ้นจนได้รับ
ความเชื่อถือในคุณภาพที่ดีจากลูกค้ามาโดยตลอด อีกทั้งได้จัดสรรผลิตภัณฑ์เพื่อให้เหมาะสม
และครอบคลุมกับทุกช่องทางอาทิเช่น ในห้างสรรพสินค้า ร้านค้าตัวแทน ร้านเสริมสวย
และศูนย์บริการความงามทั่วทุกภูมิภาคของประเทศ
การทำกิจกรรมทางการตลาดโดยเน้นการส่งเสริมการขาย อบรมแนะนำคุณประโยชน์ที่ได้รับ
จนสามารถทำให้ผู้บริโภคสนใจซื้อสินค้า
และการประชาสัมพันธ์ผลิตภัณฑ์ให้เป็นที่นิยมรู้จักกันอย่างแพร่หลายในวงการบันเทิงต่างๆ เช่น
การประกวดนางงาม และการสนับสนุนทางด้านสังคมที่ได้ดำเนินมาโดยตลอด
จึงทำให้บริษัทสามารถขยายสัดส่วนของตลาดได้เพิ่มขึ้น

นอกจากนี้บริษัทยังได้ขยายการจัดจำหน่ายเครื่องสำอางควบคู่ไปกับการให้บริการ
จนทำให้ลูกค้าได้รับความประทับใจในคุณภาพ และการบริการที่ดี
ซึ่งทำให้บริษัทประสพผลสำเร็จในการดำเนินธุรกิจที่สามารถสนองความต้องการของผู้บริโภคได้เป็นอย่างดี
อีกทั้งยังได้สร้างความสัมพันธ์อันดีกับลูกค้า และคู่ค้ามาอย่างยาวนาน
ซึ่งเป็นการเสริมสร้างความมั่นคง และศักยภาพของธุรกิจได้อย่างยั่งยืนต่อไปในอนาคต

3.  การจัดหาผลิตภัณฑ์หรือบริการ

บริษัทได้ให้ความสำคัญต่อการเลือกสรรสินค้า
และเพิ่มผลิตภัณฑ์ใหม่เพื่อให้ผู้บริโภคสามารถใช้ผลิตภัณฑ์เครื่องสำอางอย่างมีคุณภาพมาตรฐานที่ดี
ทั้งสินค้าที่นำเข้าจากต่างประเทศ และที่ผลิตในประเทศ
ซึ่งส่วนใหญ่ได้สั่งซื้อผ่านโรงงานที่มีมาตรฐานในระดับสากล มีความเชี่ยวชาญในกระบวนการผลิต
และการควบคุมคุณภาพเครื่องสำอางมานานนับปี
โดยมีเจ้าของลิขสิทธิ์จากต่างประเทศกำกับดูแลอย่างใกล้ชิด

3.2 ผลิตภัณฑ์ เครื่องนุ่งห่ม

  (1) ลักษณะผลิตภัณฑ์หรือบริการ

บริษัทเป็นผู้จัดจำหน่ายผลิตภัณฑ์เครื่องนุ่งห่มประเภท ชุดชั้นในสตรี ชุดนอนสตรี ชุดกีฬา
และชุดว่ายน้ำ ภายใต้ลิขสิทธิ์เครื่องหมายการค้า Guy Laroche
แต่เพียงผู้เดียวในประเทศไทยสินค้าดังกล่าวได้รับการผลิตจากวัตถุดิบที่มีคุณภาพ
มีการออกแบบที่ทันสมัย มีรสนิยมโดดเด่นด้วยผ้าลูกไม้ ตลอดจนวิธีการตัดเย็บอย่างประณีต
เพื่อให้เหมาะกับสุภาพสตรีในทุกสรีระ สินค้าส่วนใหญ่จะจำหน่ายในห้างสรรพสินค้าชั้นนำทั่วประเทศ
โดยมีพนักงานขายคอยบริการให้คำแนะนำเกี่ยวกับสินค้า
และนอกจากนี้บริษัทยังได้จัดจำหน่ายผลิตภัณฑ์ใหม่ของชุดชั้นในสตรี ภายใต้เครื่องหมายการค้า
Gunze ที่มีชื่อเสียง และมีเอกลักษณ์โดดเด่นจากประเทศญี่ปุ่น โดยใช้วัตถุดิบจากผ้าฝ้ายชนิดดี
มีคุณภาพสูง

  (2) การตลาดและภาวะ การแข่งขัน

ภาวะการแข่งขันของตลาด ชุดชั้นในสตรี ชุดนอนสตรี
ได้มีการพัฒนาทางด้านผลิตภัณฑ์ให้มีความหลากหลายรูปแบบ และมีความเป็นแฟชั่นมากยิ่งขึ้น
ซึ่งเป็นไปตามกระแสความต้องการของกลุ่มผู้บริโภคยุคใหม่ ผลิตภัณฑ์ Guy Laroche
ได้มุ่งเน้นการออกแบบให้มีความสวยงาม ทันแฟชั่น ด้วยผ้าวัตถุดิบที่เส้นใยมีคุณสมบัติพิเศษ
จึงทำให้ผลิตภัณฑ์ Guy Laroche ได้รับความนิยม จนเป็นที่รู้จักของผู้บริโภคมากยิ่งขึ้น

ผลิตภัณฑ์ในกลุ่มเครื่องนุ่งห่มของบริษัทยังคงสามารถสร้างยอดขายเพิ่มขึ้นได้อย่างต่อเนื่อง
ซึ่งเป็นผลมาจากการมุ่งเน้นผลิตภัณฑ์ให้มีคุณค่าและคุณภาพสูง
เพื่อสร้างความพึงพอใจสูงสุดให้กับผู้บริโภค

  (3) การจัดหาผลิตภัณฑ์หรือบริการ

บริษัทได้จัดซื้อผลิตภัณฑ์ในกลุ่มเครื่องนุ่งห่มจากโรงงานผู้ผลิตในประเทศที่มีเทคโนโลยีเครื่องจักรที่ทันสมัย
มีกรรมวิธีการตัดเย็บที่มีความประณีต และมีประสิทธิภาพสูง
จนได้รับความไว้วางใจจากเจ้าของลิขสิทธิ์จากต่างประเทศผลิตสินค้าให้กับบริษัทโดยตรง